《西湖怀古》
明代·郑绍武

西湖长者忆苏公，烟景风流二妙同。天载一泓邀晚翠，人开千顷泛春风。

山空古寺湮秋草，日落荒堤锁暮虹。自古乾坤俱梦幻，剑铓何用割愁峰。

作者简介：郑绍武，字子纬。归善人。明神宗万历二十八年（一六〇〇）举人，为晋江安溪县令，调粤西临桂令。后谢病归，归筑猗园。年八十三卒。有《清溪撮要》、《猗园续录》等书。清雍正《归善县志》卷一七有传。